Forvaltningskontrakten Når et projekt får bevilget støtte modtager projektlederen en bevillingsskrivelse fra NORA. Men før projektet kan påbegyndes–og de første midler kan udbetales–skal der først indgås en bindende kontrakt mellem projektlederen og NORA. Det sker på forvaltningskontrakten, som udfyldes og udprintes i to eksemplarer, der underskrives og sendes til NORAs hovedsekretariat i brevform eller som elektronisk kopi (scannet). NORAs blanketter er på dansk og skal som udgangspunkt udfyldes på skandinavisk. Hvis særlige forhold taler for det, f. eks. deltagelse af partnere fra de vestlige naboregioner, kan ansøgningsskemaet dog udfyldes på engelsk. Engelsksproget ansøgningsskema kan hentes på den engelske version af hjemmesiden.